recursal/SuperWikiNEXT-32B huggingface dataset:
**ונדזיגולה** (בליטאית: **Vandžiogala**, ונדז'יוגלה; בפולנית: **Wędziagoła**, ונדז'יאגולה; ביידיש: **ווענדזיגאלע**) היא עיירה במחוז קובנה שבליטא, כ-29 ק"מ צפונית לקובנה, בה התקיימה עד השואה קהילה יהודית גדולה.

תולדות היישוב
-------------

ונדזיגולה נזכרת לראשונה בשנת 1384, בעת שהתרחש בה קרב בין הליטאים ובין חיילי המסדר הטבטוני. במהלך מרד ינואר, בשנות ה-60 של המאה ה-19, השתתפו במעשי ההתקוממות רבים מבני העיירה.

יהודי ונדזיגולה
---------------

טרם פרוץ מלחמת העולם השנייה חיו בעיירה כ-350 יהודים, רוב תושביה, והתקיימו בה שלושה בתי כנסת, בית מדרש, חדרים ובית ספר עברי. בתקופה הסובייטית שהחלה בשנת 1940, נסגרו בעיירה המוסדות הציוניים, והולאמו חלק מעסקי היהודים בה.

ב-25 ביוני 1941 נכבשה העיירה בידי הגרמנים, ואלו הטילו גזירות שונות על יהודי המקום, ובהן הגבלות תנועה, סימון בתים, חובת ענידת טלאי צהוב וחובת ביצוע עבודות כפייה.

ב-8 ביולי 1941 רצחו ליטאים 68 יהודים מהעיירה בחורשה הסמוכה לבית העלמין היהודי ביישוב, ויתר יהודי היישוב רוכזו בגטו שהוקם במקום.

ב-9 באוגוסט 1941 פשטו ליטאים על הגטו, לקחו למעלה מ-100 יהודים שהתפללו בבית הכנסת במקום, והעבירו אותם לעיירה בובט (Babtai). שם נכלאו כשבועיים במבנה בית הכנסת המקומי, ונרצחו לאחר מכן. ב-28 באוגוסט 1941 הועברו לבובט יתר יהודי הגטו שבעיירה, ונרצחו במקום.

קישורים חיצוניים
----------------

ויקישיתוף מדיה וקבצים בנושא **ונדזיגולה** בוויקישיתוף
* "ונדזיגולה", באתר JewishGen (באנגלית)
* ונדזיגולה (Vandžiogala), ב"אנציקלופדיה של הגטאות", באתר "יד ושם"
* אלכסנדר קרוגלוב (רו') ומרטין דין (אנ'), ונדז'יוגלה, **אנציקלופדיה של המחנות והגטאות** (כרך II, חלק B, עמ' 1139–1140), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011912076505171
* VIAF: 307288300
* WorldCat (עם VIAF): 307288300

 |
**אפרים (אפי) מלצר** (18 בספטמבר 1955 - 25 בפברואר 2018) היה סופר, עורך ומו"ל ישראלי. מלצר היה קצין בצה"ל בדרגת סגן-אלוף, מפקד "במחנה" בין השנים 1995–1996, דובר עיריית מודיעין-מכבים-רעות בין השנים 2003–2008 והעורך הראשי של כתב העת "מערכות" החל מ-1998 ועד מותו ב-2018.

ביוגרפיה
--------

מלצר נולד ב-1955 ברחובות, בן לניצולי השואה מפולין. אביו היה מנהל חשבונות במרכז וולקני. למד במחזור ה' של הפנימייה הצבאית לפיקוד בתל אביב-יפו.

עם סיום לימודיו התגייס לחטיבת הצנחנים ושובץ לגדוד 890, אך לאחר שחלה בצהבת עבר לשרת בחיל החינוך והנוער וכיהן כראש מדור ידיעת הארץ בתחילת שנות ה-80. בשנת 1995 מונה למפקד השבועון "במחנה" ובשנת 1996 השתחרר משירות הקבע.

לאחר שחרורו מצה"ל הקים בשנת 1997 את חברת אפי מלצר בע"מ, אשר עוסקת במחקר, ייעוץ תקשורת, דוברות והוצאה לאור. בשנת 1998 מונה לתפקיד עורך כתב העת "מערכות", תפקיד אותו מילא עד מותו. כעורך כתב העת עודד כתיבה בקרב מפקדי צה"ל, וסייע לרבים מתוכם בפרסום כתיבתם.

בשנת 2003 מונה מלצר על ידי משה ספקטור לדובר עיריית מודיעין-מכבים-רעות, תפקיד אותו מילא עד שנת 2008.

מלצר התגורר ברעות, והיה נשוי ואב לארבעה. ב-25 בפברואר 2018 נפטר מדום לב.

קישורים חיצוניים
----------------

* אבנר אברהמי, משפחת מלצר, באתר הארץ, 20 בדצמבר 2005
* אפי מלצר, ‏דבר העורך ומודעת האבל, **מערכות** 476, פברואר 2018
* יהודה גולן, אפי מלצר: 1956-2018, באתר מודיעין ניוז, ‏28 בפברואר 2018 (ארכיון)
* אפי מלצר, יועץ ראש העיר, נפטר לאחר שלקה בדום לב, באתר מודיעינט, ‏27 בפברואר 2018 (ארכיון)
* ביבס על אפי מלצר ז"ל: "היה מאוהבי העיר ועשה רבות כדי לפאר אותה", באתר כל העיר, ‏27 בפברואר 2018 (ארכיון)
* אפי מלצר לשעבר דובר עיריית מודיעין הלך לעולמו בגיל 62, באתר דתי מודיעין, ‏27 בפברואר 2018 (ארכיון)

הערות שוליים
------------

1. ↑  אפרים מלצר, באתר "בהשקט ובבטחה".
2. ↑  יעקב בנג'ו ומתניה צחי, **המיקוד המבצעי**, משרד הביטחון – ההוצאה לאור, 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313050805171
* LCCN: no00004596
* VIAF: 5178416
* WorldCat: lccn-no00004596

 |
**הקבינט של דנמרק** (בדנית: **regering**) מהווה את הממשלה והרשות המבצעת של ממלכת דנמרק מאז 1848. הקבינט במדינה מובל על ידי ראש הממשלה, ומלבדו ישנם עוד כ-25 שרים. הקבינט מורכב בדרך כלל משרים משתי מפלגות או יותר המרכיבות קואליציה. למרות זאת, לאורך השנים פעלו גם ממשלות מיעוט.

השרים ממונים רשמית על ידי המלך. לעיתים הממשלות מכונות בציבור על שם ראש הממשלה או על שם המפלגות המרכיבות אותן.

מאז 21 באוגוסט 2019 ראש הממשלה היא מדה פרדריקסן, המובילה ממשלת מיעוט של המפלגה הסוציאל-דמוקרטית. ממשלה זו מסתמכת על מספר מפלגות ליברליות וסוציאליסטית קטנות יותר, והיא ה-78 במניין מאז 1848.

קישורים חיצוניים
----------------

ויקישיתוף מדיה וקבצים בנושא **הקבינט של דנמרק** בוויקישיתוף
* 

* אתר האינטרנט הרשמי של הקבינט של דנמרק (בדנית)
* הקבינט של דנמרק, ברשת החברתית אקס (טוויטר)

הערות שוליים
------------

1. ↑  "Section 14". *Constitution of Denmark*. ICL. נבדק ב-7 בספטמבר 2012. `{{cite web}}`:  (עזרה)
2. ↑  "Danmarks nye regering er nu på plads: Se hele Mette Frederiksens ministerhold her". נבדק ב-21 באוגוסט 2019. `{{cite web}}`:  (עזרה)
פירוש נוסף ערך זה עוסק בסוג כובע. אם התכוונתם לסרט קולנוע, ראו כובע צילינדר (סרט).
ג'נטלמנים מן המאה ה-19, חבושים בצילינדרים.
"נישואי הזוג ארנולפיני" ציור מאת יאן ואן אייק
**כובע צִילִינְדֵּר** הוא כובע ששימש בעיקר גברים באופנת המאה ה-19. הכובע בנוי מבסיס עגול ועליו גליל (ה"צילינדר"). לקראת סוף המאה ה-19 ובמאה ה-20 היה הצילינדר לסימן היכר לגבר אלגנטי ובפרט לג'נטלמן ופריט לבוש חיוני לדיפלומטים, פוליטיקאים, אנשי עסקים וכדומה.

תולדות הצילינדר
---------------

כובעי צילינדר החלו להופיע במאה ה-15 והיו עשויים מלבד עשוי שיער בונה (ניתן לראות כובע כזה בציורו של יאן ואן אייק "נישואי הזוג ארנולפיני" שצויר בשנת 1442 לערך). כובעי צילינדר מופיעים מאז ביצירות אמנות רבות. החל מהמאה ה-19 היה כובע הצילינדר דוגמת הכובע העיקרית באפנת הגברים. הצילינדר היה גם פרט מבגדי הרכיבה של נשים.

אופנות בכובעי צילינדר
---------------------

הפרופורציות בין השוליים לגובה הצילינדר השתנו עם האופנות. לעיתים היה הצילינדר צר וגבוה (כפי שניתן לראות בסרט "כנופיות ניו יורק" של מרטין סקורסזה), לפעמים נמוך ורחב, לפעמים התעקל בקו קעור כלפי פנים ולעיתים הופיע בצורת חרוט קטום עם שוליים צרים מאוד. סרט צר כיסה את החיבור בין הצילינדר לשוליים, רוחבו וצבעו היו גם הם לאופנה. לרוב היה הצילינדר שחור או אפור (למרוצי סוסים). צילינדר עטוי משי שחור היה כובע לשעות הערב.

צילינדר מתקפל
-------------

כובע "שאפוקלאק", פתוח (למעלה) וסגור (למטה)
הצילינדר המתקפל ("שאפוקלאק" בצרפתית) הומצא בשנות ה-30 של המאה ה-19. הצילינדר הורכב על מנגנון קפיצי ויכול להתקפל כאקורדיון לחלל שבשולים ולהיפתח בלחיצה קלה. הדבר איפשר נשיאה קלה ובטוחה של הכובע. היה זה כובע נפוץ ואופנתי עד שנות ה-20 של המאה ה-20.

צילינדרים מפורסמים
------------------

* אברהם לינקולן (במרכז) בצילינדר גבוהאברהם לינקולן (במרכז) בצילינדר גבוה
* וינסטון צ'רצ'יל, 1912וינסטון צ'רצ'יל, 1912
* "הדוד סם", סמל לארצות הברית"הדוד סם", סמל לארצות הברית
* הכובען המטורף מהרפתקאות אליס בארץ הפלאותהכובען המטורף מהרפתקאות אליס בארץ הפלאות
* כרזה למולן רוז' מאת אנרי דה טולוז-לוטרק, צלליות הגברים בצילינדריםכרזה למולן רוז' מאת אנרי דה טולוז-לוטרק, צלליות הגברים בצילינדרים
* חלק מהמדים הרשמיים של רכיבה אומנותיתחלק מהמדים הרשמיים של רכיבה אומנותית
* כרזת הסרט Top Hat, בהשתתפות פרד אסטר וג'ינג'ר רוג'רסכרזת הסרט Top Hat, בהשתתפות פרד אסטר וג'ינג'ר רוג'רס
* הדמות הסטריאוטיפית של "הכושי הגנדרן" ממופע מינסטרל, שאופיין על ידי כובע צילינדר וכפפות לבנותהדמות הסטריאוטיפית של "הכושי הגנדרן" ממופע מינסטרל, שאופיין על ידי כובע צילינדר וכפפות לבנות
* הרב איסר יהודה אונטרמן, הרב הראשי לישראל, נהג לחבוש צילינדרהרב איסר יהודה אונטרמן, הרב הראשי לישראל, נהג לחבוש צילינדר
* דיסקרייב, ראפר יהודי חסידי, חובש כובע צילינדר המזוהה איתודיסקרייב, ראפר יהודי חסידי, חובש כובע צילינדר המזוהה איתו
* סלאש, גיטריסט הנוכחי של להקת Guns N' Roses נוהג לחבוש כובע צילינדר בהופעות חיותסלאש, גיטריסט הנוכחי של להקת Guns N' Roses נוהג לחבוש כובע צילינדר בהופעות חיות
* דוד בן-גוריון חובש מגבעת צילינדרדוד בן-גוריון חובש מגבעת צילינדר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כובע צילינדר** |

* אתר למנויים בלבד נועה מנהיים, "מתקן גבוה בעל ברק מסנוור, שתוכנן לזרוע בהלה", באתר הארץ, 6 ביוני 2018

|  |  |
| --- | --- |
| בקרת זהויות עריכת הנתון בוויקינתונים | 
* GND: 4373143-0

 |
**רישיון עריכת דין** הוא היתר שנותנת מדינה לאדם לעסוק במקצוע עריכת דין.

הרישיון מוענק לבעלי תואר אקדמי במשפטים, לאחר שעברו תקופת התמחות ועברו בהצלחה את בחינת ההסמכה של לשכת עורכי הדין.

תנאים לקבלת היתר לעסוק בעריכת דין
---------------------------------

בישראל מוסדר העיסוק בעריכת דין באמצעות חוק לשכת עורכי הדין, התשכ"א-1961. סעיף 24 לחוק זה מציב שלושה תנאים מצטברים לכשירותו של אדם להיות עורך-דין: 

* בעל השכלה משפטית גבוהה: לימודי משפטים בישראל נעשים באוניברסיטאות ובמכללות.
* עבר תקופת התמחות: בתקופת ההתמחות, הנמשכת שנה (החל מאוקטובר 2016, תחול תקופת התמחות של שנה וחצי על תלמידים חדשים) ונערכת לקראת סיום לימודי משפטים, עובד המתמחה בהנחייתו של עורך-דין ותיק או שופט.
* עמד בבחינות של לשכת עורכי הדין - מבחן זה מחולק לשלושה חלקים: כתיבה משפטית, הדין הפרוצדורלי (מבחן עם שאלות רב ברירה) והדין המהותי בשאלות רב ברירה. הבחינות נערכות בסוף תקופת ההתמחות. בבחינה שהתקיימה בנובמבר 2004 נכשלו מחצית מ-1,250 המתמחים שניגשו לבחינה (מדובר בשיעור נכשלים גבוה יחסית לבחינות קודמות). בבחינה שהתקיימה ביוני 2018 נכשלו 88% מהניגשים לבחינה. לאחר התערבות הוועדה הבוחנת, טרם פרסום תוצאות הבחינה, נפסלו חלק מהשאלות בבחינה, ולחלק משאלות הבחינה הוספה חלופה של תשובה נוספת, מה שהוריד את אחוז הנכשלים בבחינה ל-68%.

אדם הכשיר להיות עורך דין והוא תושב ישראל ובגיר, יהיה לעורך דין עם קבלתו כחבר לשכת עורכי הדין. הלשכה רשאית, לאחר שנתנה למועמד הזדמנות לטעון טענותיו לפניה, שלא לקבלו כחבר הלשכה, על אף כשירותו, אם המועמד הורשע בעבירה שיש עמה קלון, והלשכה סבורה שלנוכח הרשעה זו אין הוא ראוי לשמש עורך דין.

בראשית ימי המדינה, היו עורכי דין רבים שעלו מחוץ לארץ ולא הצליחו לקבל רישיון עריכת דין בגלל קושי הבחינות והחובה להתמחות ארוכה ללא קבלת שכר.

עורכי דין בוגרי לימודים בחו"ל
-----------------------------

משפטנים שסיימו את לימודיהם בחו"ל והוכשרו כעורכי דין במדינה זו נדרשים לעבור סדרת בחינות להסמכה מחדש על מנת לקבל רישיון לעסוק בעריכת דין בארץ. המבחנים נערכים על ידי לשכת עורכי הדין.

המבחנים כוללים 9 בחינות:

1. בחינה בשפה העברית.
2. בחינה בדיני עונשין ודיון פלילי.
3. בחינה בדיני קניין.
4. בחינה בסדר דין אזרחי ואתיקה מקצועית.
5. בחינה בדיני חוקה ומנהל.
6. בחינה בדיני מסחר א'.
7. בחינה בדיני מסחר ב' + דיני מיסים.
8. בחינה בדיני משפחה וירושה.

את כל הבחינות, פרט לבחינה בשפה העברית ניתן לערוך בשפה זרה.
לאחר מעבר בבחינות יכולים המשפטנים להתחיל בהתמחות ובהליך ההסמכה מחדש וקבלת רישיון עריכת דין ישראלי.
במסגרת ההכנה לבחינות, נערכים שני קורסים - מדרשה לעולים (בת"א - אחת לשנה) וקורס הסמכה מחדש בלשכת עורכי הדין בירושלים (אחת לחצי שנה).

הערות שוליים
------------

1. ↑  חוק לשכת עורכי הדין התשכ"א-1961 באתר הכנסת
2. ↑  ליטל דוברוביצקי, עובדים על הגלימה, באתר ynet, 26 באוגוסט 2004
3. ↑  יובל יועז, 50% נכשלים בבחינת לשכת עורכי הדין האחרונה, באתר הארץ, 11 בנובמבר 2004
4. ↑  עורכי דין מחו"ל דורשים, חרות, 7 במאי 1950
5. ↑  הרשמה לבחינות ההסמכה מחדש באתר לשכת עורכי הדין:
**יוליאן ובר** (בגרמנית: **Julian Weber**; נולד ב-29 באוגוסט 1994) הוא אתלט גרמני, אלוף אירופה (מינכן 2022) בהטלת כידון.

ביוגרפיה
--------

### 2013

#### אלוף אירופה עד גיל 20

באליפות אירופה עד גיל 20 שנערכה ביולי ברייטי שבאיטליה זכה ובר במדליית זהב בהטלת כידון בשיא אישי חדש של 79.68 מטר.

### 2016

באולימפיאדת ריו דה ז'ניירו שנערכה באוגוסט בריו דה ז'ניירו שבברזיל סיים במקום התשיעי בהטלת כידון בתוצאה של 81.36 מטר.

### 2019

באליפות העולם שנערכה באוקטובר בדוחה שבקטר סיים במקום השישי בהטלת כידון בתוצאה של 81.26 מטר.

### 2021

באולימפיאדת טוקיו שנערכה באוגוסט בטוקיו שביפן סיים במקום הרביעי בהטלת כידון בתוצאה של 85.30 מטר.

### 2022

באליפות העולם שנערכה ביולי ביוג'ין שבאורגון, ארצות הברית סיים במקום הרביעי בהטלת כידון בתוצאה של 86.86 מטר.

#### אלוף אירופה

באליפות אירופה שנערכה באוגוסט במינכן שבגרמניה זכה במדליית זהב בהטלת כידון בתוצאה של 87.66 מטר, לפני יאקוב ואדלייך מצ'כיה (87.28 מטר) ולאסי אטלטאלו מפינלנד (86.44 מטר).

שיאים אישיים
------------

* הטלת כידון: 89.54 מטר (2022)

קישורים חיצוניים
----------------

ויקישיתוף מדיה וקבצים בנושא **יוליאן ובר** בוויקישיתוף

* יוליאן ובר, באתר הוועד האולימפי הבין-לאומי
* יוליאן ובר, באתר olympedia.org
* יוליאן ובר, באתר התאחדות האתלטיקה הבין-לאומית
* יוליאן ובר, באתר ליגת היהלום
* יוליאן ובר, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 278716

 |
**פרנצ'סקה "פראן" קירבי** (באנגלית: **Francesca "Fran" Kirby**; נולדה ב-29 ביוני 1993), היא כדורגלנית אנגלייה, המשחקת בעמדת החלוצה בצ'לסי שבסופר ליג האנגלית ובנבחרת אנגליה. זכתה 5 פעמים באליפות הסופר ליג האנגלית ו-5 פעמים בגביע האנגלי, נבחרה פעם אחת לשחקנית השנה בליגה האנגלית ונכון ל-2022 היא הכובשת המובילה של צ'לסי בכל הזמנים.

קריירה
------

### קריירת מועדונים

קירבי נולדה ברדינג והחלה לשחק כדורגל כילדה קטנה בשכונה ומגיל 7 במועדון הכדורגל המקומי. היא שיחקה בקבוצות הגיל השונות ובהיותה בת 16 עברה לשחק בקבוצה הבוגרת של המועדון. קבוצת רדינג שיחקה בתקופה זו בליגה השנייה ובמשך 3 השנים ששיחקה בקבוצה הייתה קירבי הכובשת המצטיינת. לאחר אליפות העולם ב-2015 עברה לצ'לסי בסכום כסף שנחשב בזמנו לשיא בהעברת שחקנית כדורגל בין קבוצות באנגליה.

כבר בשנתה הראשונה בצ'לסי הובילה את המועדון לזכייה היסטורית בדאבל. קירבי הפכה לשחקנית משמעותית בצ'לסי כשהיא הופכת במהלך השנים למלכת השערים של הקבוצה בכל הזמנים. זכתה עם הקבוצה בדאבל נוסף בעונת 2017/2018 ובאליפות בעונת 2019/2020.

בשנת 2019 אובחנה כסובלת מדלקת קרום הלב והיה ספק אם תשוב לשחק בעתיד אך בסופו של דבר ולאחר היעדרות של שנה מהמשחק חזרה למשחק פעיל.

בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. בסוף העונה זכתה קירבי בתואר שחקנית השנה באנגליה והייתה מהמועמדות לתואר כדור הזהב לנשים.

בעונת 2021/2022 זכתה עם צ'לסי בדאבל נוסף.

### בנבחרת

קירבי שיחקה בנבחרת אנגליה עד גיל 23 ולאחר מכן הפכה להיות השחקנית הראשונה מהליגה השנייה באנגליה שמזומנת לנבחרת אנגליה הבוגרת.

ב-2014 ערכה את הופעת הבכורה שלה בנבחרת הבוגרת במשחק ידידות מול שוודיה ואף כבשה שער במשחק זה. הייתה חלק מהסגל באליפויות העולם ב-2015 בה סיימה עם הנבחרת במקום השלישי והשתתפה עם נבחרת בריטניה באולימפיאדות טוקיו.

ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר.

הישגים ותארים
-------------

### במועדונים

צ'לסי
* אליפות הסופר ליג האנגלית לנשים בשנים 2015, 2017/2018, 2019/2020, 2020/2021, 2021/2022.
* הגביע האנגלי בשנים 2014/2015, 2017/2018, 2020/2021, 2021/2022, 2022/2023.
* גביע הליגה בשנים 2019/2020, 2020/2021.
* מגן הקהילה בשנת 2020.

### עם הנבחרת

* אליפות אירופה: 2022
* גביע SheBelieves ב-2019
* גביע ארנולד קלארק ב-2022

### תארים והישגים אישיים

* הכובשת המובילה בכל הזמנים בצ'לסי.
* שחקנית השנה בליגה האנגלית בעונת 2020/2021.

קישורים חיצוניים
----------------

ויקישיתוף מדיה וקבצים בנושא **פראן קירבי** בוויקישיתוף
* פראן קירבי, ברשת החברתית אקס (טוויטר)
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר FootballDatabase.eu

| מלכת השערים של גביע אופ"א וליגת האלופות לנשים |
| --- |
| גביע אופ"א | 2002: אנצ'ה • 2003: יונגברי • 2004: גסטוטנר • 2005: פוהלרס • 2006: וידרסדוטיר • 2007: פליטינג • 2008: דייטל, וידרסדוטיר, פאניקו • 2009: וידרסדוטיר |
| ליגת האלופות | 2010: בורקי • 2011: גרינגס • 2012: אבילי ולה סומר • 2013: רוס • 2014: ניקוליץ' • 2015: סאסיץ' • 2016: הגרברג • 2017: מידמה וג'קאבפי • 2018: הגרברג • 2019: הארדר • 2020: מידמה, אוגביאגבה ות'ורואלדסדוטיר • 2021: הרמוסו וקירבי • 2022: פוטיאס • 2023: פייור |
**ביילי אי. האוול** (באנגלית: **Bailey E. Howell**; נולד ב-20 בינואר 1937) הוא כדורסלן עבר אמריקאי ששיחק במשך 12 עונות בליגת ה-NBA, בעמדות הפאוור פורוורד והסמול פורוורד. ממוצעיו לאורך קריירת ה-NBA עומדים על 18.7 נקודות, 9.9 ריבאונדים ו-2.0 אסיסטים למשחק. ‏17,770 הנקודות שקלע האוול הציבו אותו בעת פרישתו במקום השמיני ברשימת הקלעים המובילים בתולדות ה-NBA. בשנת 1997 הוצג בהיכל התהילה של הכדורסל.

מכללות
------

האוול נולד וגדל בעיר מידלטון שבטנסי, ושיחק כדורסל מכללות באוניברסיטת המדינה של מיסיסיפי בין השנים 1956–1959. ב-3 עונותיו במיסיסיפי קלע 27.1 נקודות והוריד 17.0 ריבאונדים בממוצע למשחק, והוליך את הקבוצה למאזן כולל של 61 ניצחונות ו-14 הפסדים. בעונתו האחרונה, 1958/1959, הוביל האוול את הקבוצה לאליפות המחוז הדרום-מזרחי (SEC), לראשונה בתולדות המועדון, ונבחר לחמישיית העונה של ליגת המכללות (Consensus first-team All-American). בשנת 2009 העלתה הקבוצה את גופייתו של האוול עם המספר 52 לתקרת אולמה הביתי, כהוקרה על תרומתו למועדון.

קריירה מקצועית
--------------

האוול נבחר על ידי דטרויט פיסטונס בבחירה השנייה של דראפט ה-NBA לשנת 1959. האוול שיחק בדטרויט ב-5 העונות הבאות, והוביל את הקבוצה, לצד הרכז ג'ין שו, ל-4 הופעות בשלב הפלייאוף. בתקופתו בקבוצה רשם ממוצעים של 21.1 נקודות ו-11.8 ריבאונדים למשחק, ונבחר 4 פעמים להשתתף במשחק האולסטאר. לקראת עונת 1964/1965 נשלח בטרייד לבולטימור בולטס, ושיחק במדיה במשחק שתי עונות, יחד עם הכוכבים הצעירים וולט בלאמי וגאס ג'ונסון.

בסיום עונת 1965/1966 הועבר בטרייד לבוסטון סלטיקס, שם הפך לחלק משלד הקבוצה שכלל את ביל ראסל, ג'ון האבליצ'ק, קיי סי ג'ונס ו-סם ג'ונס. בעונתו הראשונה בבוסטון נקטע רצף 8 האליפויות הרצופות של הסלטיקס, אך בשתי העונות הבאות עזר האוול לקבוצה לזכות בשתי אליפויות נוספות, שהיו הראשונות בקריירה של הפורוורד.

בשנת 1970, לאחר 4 עונות בבוסטון, נבחר האוול בדראפט ההרחבה של שנת 1970 על ידי קבוצת באפלו ברייבס, ונשלח על ידה בטרייד לפילדלפיה 76'. באותה עונה, בה שיחק לצד בילי קנינגהם והאל גריר, קלע האוול 10.7 נקודות למשחק בלבד, ובסיומה הודיע על פרישה, בגיל 34.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר היכל התהילה של הכדורסל
* פרופיל, באתר ליגת ה-NBA
* סטטיסטיקות הקריירה ב-NBA, באתר Basketball-reference.com

הערות שוליים
------------

1. 1 2  סטטיסטיקות הקריירה של האוול ב-NBA, באתר basketball-reference.com
2. ↑  הקלעים המובילים בתולדות ה-NBA, נכון לשנת 1971, באתר basketball-reference.com
3. 1 2  דף השחקן, באתר היכל התהילה של הכדורסל
4. ↑  סטטיסטיקות המכללות של האוול, באתר sports-reference.com
5. ↑  רשימת הנבחרים בדראפט 1959, באתר basketball-reference.com
6. ↑  רשימת הנבחרים בדראפט ההרחבה של 1970, באתר basketball-reference.com
זוג מקלות תיפוף
מבנה מקל התיפוף
**מקלות תופים** הם מקלות המשמשים לתיפוף. המקלות עשויים על פי רוב מעץ, אך ישנם גם מקלות ממתכת ומפחם מעובד. מקורם של המקלות המודרניים הוא בתזמורות הצבאיות שם הומצא זוג מקלות עץ דקים כדי לתופף על תוף הסנר.

צורה ומבנה
----------

צורתם של המקלות המודרניים משתנה מעט בין מקל למקל, אך הצורה הכללית נשמרת (מלבד במברשות). המקל הוא עמוד אחיד העשוי לרוב מעץ מייפל או אורן באורך של כ-41 ס"מ בממוצע. העובי של המקל משתנה מאוד בין מתופף למתופף ונקבע במידות. המבנה של המקל הוא כדלקמן: קצהו האחד של המקל הוא הראש והוא קיים בצורות רבות ושונות, החל חרוט עץ ועד לכדור פלסטיק. הראש הוא החלק בו מכים את התופים לרוב. מתחת לראש יש את צוואר המקל שצורתו היא כצוואר בקבוק, בצדו של הראש הוא דק (אפילו דק יותר מהראש) ובצד השני הוא עבה. בהמשך הצוואר נמצא המוט, שתופס כשישים אחוז מאורך המקל, באזור זה תופסים את המקל על פי רוב. הקצה הנגדי לראש של המקל הוא אחורי המקל, קטע בעובי של המוט שלעיתים מכים גם איתו בתופים, בעיקר בתוף הדוד ובסנר.

חברות המייצרות מקלות
--------------------

* ויק פירת'
* ואטר
* רגל טיפ
* זילדג'יאן
* פרו-מארק

סוגי מקלות
----------

### מקלות סנר

מקלות סנר, על אף שמם, משמשים לכל התופים במערכת תופים, הם המקלות הנפוצים והמגוונים ביותר. מקלות סנר עשויים מעץ, מפלסטיק, מפחם ומחומרים נוספים. מקלות סנר תורמים בצורה המדויקת ביותר את התיאור הכללי של המקל, ויותר משמונים אחוז מהמקלות המיוצרים בעולם הם מסוג זה.

### מקלות טימפני

מקלות טימפני הם מקלות דקים יחסית בעלי ראש גדול במיוחד המשמשים בעיקר לנגינה על טימפני, אם כי ישנם מתופפים של מוזיקה מודרנית המשתמשים בהם לעיתים. יש מגוון רחב של מקלות טימפני המשמשים לצלילים שונים.

### מברשות

זוג מברשות
המברשת היא צרור של סיבי מתכת המחוברים יחדיו לידית פלסטיק (לרוב). המברשת מצריכה טכניקה שונה למדי מזו של רוב המקלות, במקום רק להכות מעלה מטה במקל יש שימוש בתנועות אופקיות על גבי התוף. המברשת אופייניות מאוד לקול ג'אז ולמוזיקה לטינית.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מקל תיפוף** |
| ויקישיתוף תמונות ומדיה בוויקישיתוף: **מקל תיפוף** |
**קרון מאליק דשילדס** (באנגלית: **Keron Melique DeShields**, נולד ב-4 בדצמבר 1992) הוא כדורסלן אמריקאי שמשחק בעמדות הרכז והקלע בקבוצת הירואס דה פלקון מהליגה הוונצואלית..

קריירה
------

דשילדס החל את קריירת הכדורסל המקצועית שלו בקבוצת לטינה באסקט מליגת המשנה האיטלקית, ב-11 בדצמבר 2016 קלעי שיא עונתי של 30 נקודות בניצחון על קבוצת רג'ו די קלבריה, את העונה סיימה הקבוצה במקום התשיעי ולא העפילה לפלייאוף, דשילדס רשם ממוצעים של 15.5 נקודות, 4.7 ריבאונדים, 3.8 אסיסטים ו1.1 חטיפות למשחק .

ב-11 בספטמבר 2017 חתם לעונה בקבוצת פורטרס יסברני מליגת העל ההונגרית אך כבר בחודש ינואר 2018 התיר את חוזהו וחתם בקבוצת דברצ'ני EAC אף היא מליגת העל ההונגרית.

ב-19 בפברואר 2018 חתם בקבוצת הפועל עפולה מהליגה הלאומית בכדורסל עד סיום העונה, ב-20 במרץ 2018 רשם שיא קריירה של 32 נקודות במשחק הניצחון נגד מכבי הוד השרון .

ב-30 באפריל חתם על חוזה עד סיום העונה בקבוצת אגו רת'ימנו מליגת העל היוונית בכדורסל .

ב-28 ביוני 2018 חתם לשתי עונות בקבוצת מכבי חיפה .

ב-2019 חתם בשיאוליאי מליגת העל הליטאית.

ב-5 במרץ 2020 חתם לעונה בקבוצת הפועל עפולה, שיחק משחק אחד ושוחרר בעקבות התפרצות הקורונה בישראל.

ב 15 ביולי 2020 חתם דשלידס מכבי עירוני רמת גן מהליגה הלאומית.

בדצמבר 2020 שוחרר דשילדס ממכבי עירוני רמת גן בעקבות פציעה.

בספטמבר 2021 חתם דשלידס בסן סברו מהליגה האיטלקית השנייה.

באוגוסט 2021 עבר דשילדס לטורמנדוס מהליגה הוונצואלית.

בינואר 2022 חתם בקבוצת הפועל עפולה.

ביוני 2022 חתם דשלידס בהירואס דה פלקון מהליגה הוונצואלית.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* דף השחקן באתר איגוד הכדורסל (אורכב 03.09.2018 בארכיון Wayback Machine)

הערות שוליים
------------

1. ↑  🇻🇪 KERON DESHIELDS ES EL TERCER IMPORTADO DE HÉROES DE FALCÓN, CANCHA LATINA, ‏2022-06-01 (בספרדית)
**ג'ייסון גרגורי מריאן דנאייר** (בצרפתית: **Jason Grégory Marianne Denayer**; נולד ב-28 ביוני 1995) הוא כדורגלן בלגי, המשחק בעמדת הבלם באל פאתח מהליגה הסעודית ובנבחרת בלגיה.

קריירת מועדונים
---------------

### תחילת הקריירה

דנאייר נולד בעיירה זֶ'טֶה (אנ') שבמחוז בריסל, בלגיה, לאב בלגי ולאם ממוצא קונגולזי. בגיל 11 דנאייר הצטרף לאקדמיה של הקבוצה הבכירה בבריסל, אנדרלכט ובגיל 13 הוא עזב לאקדמיית הכדורגל JMG, שממוקמת בעיירה לייר שבצפון בלגיה. באקדמיה הוא התפתח כבלם לאחר שבאנדרלכט שיחק כחלוץ. בקיץ 2013 כשהיה בן 18 דנאייר עבר לאקדמיה של מנצ'סטר סיטי האנגלית, שם שיחק בקבוצת המילואים של המועדון.

### השאלות ממנצ'סטר סיטי

ב־12 באוגוסט 2014 דנאייר הושאל לאלופת סקוטלנד, סלטיק, בסלטיק דנאייר השתלב מיידית ונחשב שחקן דומיננטי בהגנה של הקבוצה. עונתו הראשונה כשחקן בוגרים הייתה מוצלחת מאוד והוא כבש חמישה שערים ב־29 משחקי ליגה לצד יכולת הגנתית משובחת. בסיום אותה עונה סלטיק זכתה באליפות ובגביע הסקוטי כאשר דנאייר זכה בשחקן הצעיר של העונה בליגה. אף על פי שסלטיק רצתה להשאיל את דנאייר עונה נוספת, השחקן חזר למנצ'סטר סיטי והושאל לגלאטסראיי הטורקית לאחר שחתם על חוזה חדש במנצ'סטר סיטי.

בגלאטסראיי דנאייר זכה עם הקבוצה בגביע הטורקי. בקיץ 2016 מנצ'סטר סיטי שלחה את דנאייר לעוד השאלה, לקבוצת סנדרלנד מהפרמייר ליג. באותה עונה סנדרלנד סיימה במקום האחרון בליגה וירדה לליגת המשנה. בעונת 2017/2018 דנאייר הושאל פעם נוספת לגלאטסראיי ובאותה עונה הוא זכה עם הקבוצה באליפות טורקיה.

### אולימפיק ליון

ב־21 באוגוסט 2018 דנאייר עזב רשמית את מנצ'סטר סיטי וחתם באולימפיק ליון מהליגה הצרפתית. בעונתו הראשונה הוא ערך 31 הופעות וכבש שני שערים והיה שחקן חשוב בהגנה של ליון, שסיימה במקום השלישי והבטיחה העפלה לליגת האלופות.

קריירת נבחרות
-------------

דנאייר ייצג את הנבחרות הצעירות של בלגיה לגילאים 18 ועד 21. באוקטובר 2014 דנאייר זומן לראשונה לסגל נבחרת בלגיה הבוגרת, למשחקי מוקדמות יורו 2016. דנאייר ערך את הופעת הבכורה שלו בנבחרת בלגיה ב־31 במרץ 2015 בניצחון 3–1 של נבחרת בלגיה על נבחרת ישראל במוקדמות יורו 2016. דנאייר נכלל בסגל נבחרת בלגיה לטורניר יורו 2016. הוא שיחק במשחק רבע הגמר מול ויילס, שנגמר בהפסד 1–3.

קישורים חיצוניים
----------------

ויקישיתוף מדיה וקבצים בנושא **ג'ייסון דנאייר** בוויקישיתוף
* ג'ייסון דנאייר, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

| **נבחרת בלגיה – יורו 2016** |
| --- |
| 1 קורטואה • 
2 אלדרווירלד • 
3 ורמאלן • 
4 ניינגולן • 
5 ורטונגן • 
6 ויטסל • 
7 דה בראונה • 
8 פלאיני • 
9 ר. לוקאקו • 
10 אזאר • 
11 קרסקו • 
12 מיניולה •
13 ז'ילה • 
14 מרטנס •
15 דנאייר •
16 מנייה •
17 אוריגי •
18 קבאסלה •
19 דמבלה •
20 בנטקה •
21 ג'. לוקאקו •
22 בטשואיי •
23 סימאן •
מאמן: וילמוטס | בלגיהבלגיה |

| **נבחרת בלגיה – יורו 2020** |
| --- |
| 1 קורטואה • 
2 אלדרווירלד • 
3 ורמאלן • 
4 בויאטה • 
5 ורטונגן • 
6 ויטסל • 
7 דה בראונה • 
8 טילמנס • 
9 לוקאקו • 
10 א. אזאר • 
11 קרסקו • 
12 מיניולה •
13 סלס • 
14 מרטנס •
15 מנייה •
16 ת. אזאר •
17 פנאקן •
18 דנאייר •
19 דנדונקר •
20 בנטקה •
21 קסטאן •
22 שאד'לי •
23 בטשואיי •
24 טרוסארד •
25 דוקו •
26 פראט •
מאמן: מרטינס | בלגיהבלגיה |
**גנייבושוב** (בפולנית: **Gniewoszów**) הוא כפר במחוז קוז'יניצה שבפרובינציית מזוביה בפולין, כ-21 ק"מ דרומית מזרחית לקוז'יניצה, בו התקיימה עד השואה קהילה יהודית גדולה.

היישוב, השוכן ליד נהר ויסלה, נוסד במאה ה-17, והיה בבעלות אצולה. בשנת 1735 הוענקו ליישוב זכויות עיר, אשר ניטלו ממנו בהמשך.

יהודי גנייבושוב
---------------

יהודים התיישבו בגנייבושוב בסוף המאה ה-18, ובשנים אלה בנו בו בית כנסת מעץ. בתחילה הייתה הקהילה ביישוב משותפת עם קהילת גרניצה הסמוכה.

במהלך מלחמת העולם הראשונה נפגעו יהודי היישוב כתוצאה מתשלומי כופר גבוהים שהוטלו עליהם בידי החיילים הרוסים, ויהודים רבים עזבו את המקום. בשנת 1925 נמנו בכפר כ-2,530 יהודים, רוב תושביו.

בין מלחמות העולם התקיימה בכפר פעילות ציונית, שבה תמך גם רב הקהילה, ישראל אליעזר הופשטיין. במסגרת זו פעלו בכפר תנועות נוער ציוניות, וכן חוות הכשרה של החלוץ. טרם פרוץ מלחמת העולם השנייה נמנו בכפר כ-1,600 יהודים, רוב תושביו.

### בשואה

עם כיבוש הכפר בידי הגרמנים בספטמבר 1939 הוטלו על יהודי המקום גזירות שונות, ובית הכנסת המקומי הוסב לאורוות סוסים. בהמשך מונה ביישוב יודנרט, בראשות יעקב דינר, שנצטווה לספק לגרמנים מדי יום כוח אדם יהודי לעבודות כפייה.

בסתיו 1941 רוכזו יהודי הכפר בגטו שהוקם במקום, אליו הועברו גם יהודים רבים מערי מערב פולין, ובעיקר מקרקוב ומראדום, ומספר יושביו הגיע לכ-7,000 נפש. בתקופה זו חויבו יהודי הגטו בתשלום סכום כופר גבוה לגרמנים, והם צוו לגלח את שער ראשם וזקניהם.

באוגוסט 1942 בוצעה בגטו גנייבושוב אקציה, במהלכה הועברו כ-5,000 יהודים לגטו זבולן, וממנו למחנה ההשמדה טרבלינקה, וכ-600 צעירים יהודים נלקחו למחנה עבודה באזור דמבלין.

כאלף יהודים שנותרו בגטו בגנייבושוב שולחו לטרבלינקה בנובמבר 1942.

קישורים חיצוניים
----------------

ויקישיתוף מדיה וקבצים בנושא **גנייבושוב** בוויקישיתוף
* גנייבושוב באתר מרכז מורשת יהדות פולין
* גנייבושוב (Gniewoszów), ב"אנציקלופדיה של הגטאות", באתר "יד ושם"
* "גנייבושוב", באתר השטעטל הווירטואלי
* סבסטיאן פיונטקובסקי (פול') ומרטין דין (אנ'), גנייבושוב, **אנציקלופדיה של המחנות והגטאות** (כרך II, חלק A, עמ' 224–226), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4351285-9

 |
**ואנג ויינג** (בלאו: **ວັງວຽງ**) או **מואנג וואנגוויאנג** היא עיירה במחוז ויינג צ'אן בלאוס לגדות נהר נאם סונג (אנ'). אוכלוסיית הקבע של העיירה נאמדת (2006) ב-25,000 נפש ובנוסף עליהם יש מספר משתנה של תיירים, טיילים מקומיים ועובדים זמניים.

העיירה נמצאת כ-160 ק"מ צפונית לויינג צ'אן על דרך מס' 13, וממוקמת בין שרשרת הרים קרסטיים. בסמוך אליה נמצאות מערות רבות. לצד העיירה נמצא מנחת מטוסים שהיה בשימוש בתקופת מלחמת וייטנאם על ידי מטוסי אייר אמריקה (אנ'). 

העיירה הפכה במהלך השנים לאבן שואבת לתיירי תרמילאות, הנמשכים לנוף ההררי והנהר הזורם בה, האקלים הנח והמחירים הזולים, לשם שהייה ארוכה במקום. רחובה הראשי של העיירה והרחובות המסתעפים ממנו משובצים בבתי הארחה ובתי מלון, פאבים, מסעדות, בתי קפה ואינטרנט קפה, סוכנויות נסיעות ותיירות וכדומה.

האטרקציות התיירותיות במקום כוללות שיט אבובים, שיט בקיאקים ורפטינג על נהר הנאם סונג, טיפוס הרים וסלעים, טיולי אופניים ואופנועים וביקור במערות הרבות ותצורות הגיר הקיימות בהרי הקרסט הסובבים את העיירה. רבים מהמטיילים ממשיכים מואנג ויינג צפונה, לעיר לואנג פרבאנג.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ואנג ויינג** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007471652705171
* LCCN: n2007087854
* SUDOC: 151195358
* VIAF: 152668414
* WorldCat (עם VIAF): 152668414

 |
**טרספול** (בפולנית: **Terespol**) היא עיירה במחוז ביאלא פודולסק שבפרובינציית לובלין בפולין, בסמוך לגבול בלארוס ועל גדת הבוג המערבי, מול ברסט, בה התקיימה עד השואה קהילה יהודית גדולה.

תולדות היישוב
-------------

טרספול נוסדה במחצית השנייה של המאה ה-17, ובשל מיקומה על הדרך לבריסק, הואצה התפתחותה הכלכלית, ונקבעו בה ימי שוק וירידים שנתיים.

בחלוקת פולין השלישית, בשנת 1795, נכללה העיירה בתחום פרוסיה, ובשנת 1815 נכללה בתחום פולין הקונגרסאית. בשנת 1865 חוברה העיירה לקו מסילת הברזל לוורשה.

לאחר מלחמת העולם הראשונה נכללה העיירה בתחום הרפובליקה הפולנית השנייה.

יהודי טרספול
------------

יהודים ישבו בעיירה מראשית המאה ה-18, ואלו נטלו חלק מרכזי בפיתוחה הכלכלי. בתחילה היו יהודי היישוב כפופים לקהילת בריסק, אך עד מהרה הקימו קהילה עצמאית, עם בית כנסת ובית עלמין. בשנת 1897 נמנו בעיירה 2,573 יהודים, אך בשנים אלה, וביתר שאת לאחר מלחמת העולם הראשונה, עזבו את העיירה רבים מיהודיה.

בין מלחמות העולם נמנו בעיירה כ-1,200 יהודים, והתקיימה בה פעילות ציוניות ופעילות של אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות מצד שכניהם הפולנים, שכללו חרם על עסקיהם. לאחר פרוץ מלחמת העולם השנייה נמלטו יהודים רבים מהיישוב מזרחה, לעבר שטח הכיבוש הסובייטי.

בתחילת תקופת הכיבוש הגרמני, סבלו יהודי העיירה מגזירות ורדיפות, והם גויסו לעבודות כפייה יומיות. 284 היהודים האחרונים שנותרו בעיירה גורשו ממנה בידי שוטרים גרמנים ופולנים למיינדזיז'ץ פודלסקי, ומשם שולחו לטרבלינקה.

קישורים חיצוניים
----------------

ויקישיתוף מדיה וקבצים בנושא **טרספול** בוויקישיתוף
* טרספול באתר מרכז מורשת יהדות פולין
* "טרספול", באתר השטעטל הווירטואלי
* "טרספול", באתר JewishGen (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7608392-5
* VIAF: 246998256
* WorldCat (עם VIAF): 246998256

 |
**גולוגורי** (באוקראינית: **Гологори**, נהגה "הולוהורי"; בפולנית: **Gołogóry**) היא עיירה במחוז לבוב שבמערב אוקראינה, בה התקיימה עד השואה קהילה יהודית.

תולדות היישוב
-------------

היישוב נזכר בכרוניקות מסוף המאה ה-11 ומראשית המאה ה-12, ובמחצית השנייה של המאה ה-15 הוענקו לו זכויות עיר.

במאות ה-17 וה-18 נודעה העיירה בשל ירידי הסוסים והבקר שהתקיימו בה. בזכות הטירה שנבנתה במקום, עמד היישוב בפני פשיטות הטטרים.

במהלך מלחמת העולם הראשונה נהרסו רבים מבתי העיירה בידי הרוסים.

יהודי גולוגורי
--------------

התיעוד הראשון לישיבת יהודים בעיירה הוא משנת 1470, ובראשית המאה ה-17 הוקם במקום בית כנסת. עד שנת 1772 הייתה הקהילה במקום כפופה לקהילת לבוב.

ברבנות העיר כיהן רבי יואל משה סג"ל לנדא בן רבי נפתלי הירץ סג"ל לנדא אב"ד זוואלין.

במהלך המאה ה-19 גדל היישוב היהודי בעיירה, אך משנות ה-70 של המאה ה-19 חלה ירידה בגודלו, בשל הגירה. בשנת 1895 הוקם בעיירה בית ספר מיסודו של הברון הירש.

בזמן מלחמת העולם הראשונה נרצחו בעיירה למעלה ממאה יהודים בידי החיילים הרוסים, כאשר רובם הוטבעו בנהר, ורבים מבתי היהודים הועלו באש. בסיוע הג'וינט השתקמה הקהילה היהודית במקום, הגם שנותרו בה רק כ-40% מאנשיה טרם המלחמה.

בין מלחמות העולם התגברה בעיירה הפעילות הציונית, והתקיימו בה קורסים ללימוד עברית.

לאחר פרוץ מבצע ברברוסה בשנת 1941 נכבש היישוב בידי הגרמנים. בינואר 1942 עוד נמנו בעיירה 575 יהודים, ואלו גורשו תוך זמן קצר לזלוצ'וב הסמוכה, וגורלם היה זהה לגורל יתר יהודי המקום.

קישורים חיצוניים
----------------

ויקישיתוף מדיה וקבצים בנושא **גולוגורי** בוויקישיתוף
* 

* אתר האינטרנט הרשמי של גולוגורי
* גולוגורי באתר מרכז מורשת יהדות פולין
* "גולוגורי", באתר JewishGen (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009841156505171

 |
המונח "מודז'יץ" מפנה לכאן. לערך העוסק בחסידות פולנית, ראו חסידות מודז'יץ.

**דמבלין** (בפולנית: **Dęblin**, ביידיש: **מאָדזשיץ**, מודז'יץ) היא עיר קטנה במחוז ריקי שבפרובינציית לובלין בפולין, ליד נהר ויסלה, בה התקיימה עד השואה קהילה יהודית גדולה.

תולדות היישוב
-------------

האזכור הראשון של דמבלין הוא משנת 1397, עת הייתה בבעלות משפחות אצולה פולניות. בשנת 1840 הוענק היישוב בידי ממשלת פולין הקונגרסאית למצביא הרוסי איוואן פסקביץ' והיא נקראה איוונגרד (Ивангородской) (רו') על שמו, עד תום השליטה הרוסית במקום בשנה 1915.

מהמחצית השנייה של המאה ה-19 התפתחה העיר, כתוצאה מחיבורה למסילת הברזל. בשנת 1854 הוקמה בסמוך ליישוב המושבה "אירנה" (Irena) (פול'), אשר אוחדה עם דמבלין בשנת 1953.

באוקטובר 1914, במהלך מלחמת העולם הראשונה, נערך בקרבת המצודה של העיר קרב משמעותי, בו הדפו הרוסים מתקפה משולבת של גרמניה ואוסטרו-הונגריה.

יהודי דמבלין
------------

בין מלחמות העולם נמנו בדמבלין כ-3,000 יהודים, כשלושה רבעים מתושביה. בעיר פעלה חסידות מודז'יץ שנוסדה בה, וכן חוגים ציוניים ובית ספר עברי.

עם כיבוש העיר בידי הגרמנים בספטמבר 1939 הוטל על יהודיה לשלם סכום כופר גבוה, ויהודיה נלקחו לעבודות כפייה. בתחילת 1940 צוו יהודי העיר לענוד סרט זרוע עם מגן דוד, ובעיר הוקם יודנרט, בראשות לייזר טייכמן.

בנובמבר 1940 רוכזו יהודי העיר בגטו שהוקם בה, בו פרצה בהמשך מגפת טיפוס הבהרות. משנת 1941 הועסקו יהודי הגטו בחמישה מחנות עבודה שהוקמו בסביבת העיר. בחורף 1942-1941 חוסלו אנשי היודנרט הראשון בעיר. בגטו זה הובאו יהודים מבוברובניקי הסמוכה.

ב-6 במאי 1942 נערכה בגטו דמבלין אקציה בידי שוטרים גרמנים, אוקראינים ופולנים, בה שולחו כ-2,500 יהודים, מתוך כ-3,500 יהודי הגטו, למחנה ההשמדה סוביבור. בהמשך החודש הובאו לגטו יהודים מריקי הסמוכה וכ-2,200 יהודים שגורשו מסלובקיה, ואלו הועסקו בעבודות כפייה.

ב-15 באוקטובר 1942 שולחו כל יושבי הגטו למחנה ההשמדה טרבלינקה, תוך רצח כ-100 יהודים בשעת האקציה. בספטמבר 1943 חוסל מחנה העבודה האחרון שנותר בעיר, וב-22 ביולי 1944 הועברו כ-2,000 היהודים שהוחזקו במחנה העבודה שהוקם בשדה התעופה שליד העיר למחנה עבודה ליד צ'נסטוחובה, תוך רצח ילדיהם בבית העלמין היהודי בעיר.

קישורים חיצוניים
----------------

ויקישיתוף מדיה וקבצים בנושא **דמבלין** בוויקישיתוף
* 

* אתר האינטרנט הרשמי של דמבלין
* ספר יזכור לקהילת דמבלין, בספריית העיר ניו יורק
* דמבלין-אירנה (Dęblin-Irena), ב"אנציקלופדיה של הגטאות", באתר "יד ושם"
* "דמבלין", באתר השטעטל הווירטואלי
* "דמבלין", באתר JewishGen (באנגלית)
* לאורה קרגו, אירנה (דמבלין-אירנה), **אנציקלופדיה של המחנות והגטאות** (כרך II, חלק A, עמ' 636–639), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601826505171
* GND: 4351296-3
* LCCN: no2014087504
* MusicBrainz: 03f91916-9b83-4809-afe0-495d94391100
* NKC: ge1176780
* VIAF: 309844545
* WorldCat (עם VIAF): 309844545

 |
**שצ'קוצ'יני** (בפולנית: **Szczekociny**; ביידיש: **שטשעקאטשין**) היא עיירה במחוז זאוויירצ'ה שבפרובינציית שלזיה בפולין, בה התקיימה עד השואה קהילה יהודית גדולה.

תולדות היישוב
-------------

שצ'קוצ'יני נזכרת לראשונה בשנת 1307, עת הייתה כפר בבעלות אצולה. במהלך המאה ה-15 קיבל היישוב זכויות עיר והיתרים לקיים בו ירידים שנתיים, והדבר הביא להתפתחותו.

באמצע המאה ה-17 הוחרב היישוב לחלוטין בידי גייסות האימפריה השוודית. במהלך המאה ה-18 שוקמה במעט העיירה, עת הייתה בבעלות משפחת האצולה דמבינסקי. שיקומה המלא של העיירה החל בתקופת פולין הקונגרסאית.

יהודי שצ'קוצ'יני
----------------

התיעוד הראשון לישיבת יהודים בעיירה הוא מהמאה ה-15, אך משך מאות בשנים נותרה הקהילה ביישוב מצומצמת, בשל הגבלות שונות שהוטלו עליה.

בין מלחמות העולם נמנו בעיירה כ-2,800 יהודים, כמחצית מתושביה, והתקיימה בה פעילות של המפלגות הציוניות, של הבונד ושל אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות מצד שכניהם הפולנים, שכללו הצבת משמרות חרם בפתח חנויותיהם. עם פרוץ מלחמת העולם השנייה נמלטו כ-1,000 יהודים מהעיירה לאזור שבשליטת הסובייטים.

### בשואה

ב-4 בספטמבר 1939 נכנסו הגרמנים לעיירה, וביצעו בה מעשי שוד ורצח של יהודים. בהמשך, הוטלו על הקהילה תשלומי כופר, תוך החרמת עסקי היהודים ביישוב, ואילוץ יהודי העיירה לענוד סרט זרוע ולהתייצב לעבודות כפייה. בהמשך החודש גורשו כ-200 מיהודי העיירה ליישובי הסביבה, ומשנת 1940 שולחו יהודי העיירה גם למחנות עבודה. בשנה זו רוכזו יהודי העיירה בגטו שהוקם בה, אשר מעת לעת נכנסו אליו הגרמנים, וביצעו בו מעשי רצח, ואשר בו סבלו היהודים מרעב כבד. ביוני 1940 נמנו בגטו שבעיירה 1,254 יהודים, ובהמשך צורפו אליהם 140 פליטים יהודים נוספים. ב-22 ביוני 1941 גודר הגטו שבעיירה, ושעריו ננעלו, תוך רצח יהודים שנתפסו מחוצה לו.

באמצע ספטמבר 1942 הוצעדו לגטו שבעיירה יהודים נוספים מכפרי הסביבה, תוך רצח חלקם בדרך. בד בבד, יהודים שניסו להימלט מהגטו שבעיירה הוסגרו ברובם לגרמנים בידי איכרי הסביבה, או נרצחו על ידם ישירות.

ב-20 בספטמבר 1942, ערב יום כיפור תש"ג, פשטו הגרמנים על הגטו שבעיירה, ורצחו חולים וקשישים בדירותיהם. כ-1,500 היהודים הנותרים שולחו לאחר מעשי התעללות ורצח למחנה ההשמדה טרבלינקה בקרונות בקר דחוסים.

בספר היזכור לקהילת שצ'קוצ'יני נמנים שמותיהם של 1,923 נספים מהעיירה.

קישורים חיצוניים
----------------

ויקישיתוף מדיה וקבצים בנושא **שצ'קוצ'יני** בוויקישיתוף
* 

* אתר האינטרנט הרשמי של שצ'קוצ'יני
* שצ'קוצ'יני (Szczekociny), ב"אנציקלופדיה של הגטאות", באתר "יד ושם"
* "שצ'קוצ'יני", באתר השטעטל הווירטואלי
* "שצ'קוצ'יני", באתר JewishGen (באנגלית)
* יולנטה קריימר, שצ'קוצ'יני, **אנציקלופדיה של המחנות והגטאות** (כרך II, חלק A, עמ' 327–329), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* הספר B-94 The Spirit of the Survivor in Amazon מאת Agnieszka Piskiewicz Bornstein
* שצ'קוצ'ין (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007482575705171
* GND: 7627627-2
* LCCN: n00102370
* VIAF: 158241970
* WorldCat (עם VIAF): 158241970

 |
**סטפני ארנולד** (באנגלית: **Stephanie Arnold**, נולדה ב-7 ביולי 1971) היא מפיקה וסופרת אמריקאית. בשנת 2013 חוותה מוות קליני בעת לידה שהסתבכה עם AFE, תסחיף מי שפיר (ולאחר מכן חזרה לחיים), והתפרסמה בעקבות ספרה שגלל את המאורעות לפני, במהלך ואחרי החוויה, שלימים אף תורגם לשפות רבות.

בספטמבר 2015 הוציאה לאור את רב המכר "37 שניות" (*Seconds‏ 37*) העוסק בחוויית המוות הקליני שלה.

קריירה
------

לאחר סיום הלימודים, ארנולד עבדה בחברת ההפקות "Higher Authority Productions" במיאמי, והפיקה סרטים תיעודיים יהודיים חינוכיים. היא הקימה חברת הפקות משל עצמה בשם "Fisch Food Productions", והייתה מייסדת שותפה של "Busby" רשת חברתית מקוונת הפועלת על פי עקרון של הזמנות בלבד.

במהלך קריירת ההפקות שלה עבדה עם שרה ג'סיקה פרקר, כריס נות' מארק אנת'וני, חוליו איגלסיאס ואחרים. בשנת 1995 קיבלה את פרס Premio Lo Nuestro על בימוי הסרט "Tu Amor".

עקב הידע שלה במוזיקה, היא גם שימשה בחבר המנהלים של סניף פלורידה של פרסי גראמי.

לימים עברה סטפני לשמש בחבר המנהלים של קרן AFE ונבחרה ל"אחת מ-100 הנשים בעלות ההשראה של שיקגו" ומעבירה נאומים בכנסי רופאים, סטודנטים לרפואה, אוניברסיטאות, משרד ההגנה האמריקאי ועוד בפעילות שמטרתה לעודד מודעוּת ועזרה לזולת.

ספרה הראשון "37 שניות" (על שם 37 שניות שהייתה במוות קליני) תיאר את מהלך ההריון, הלידה והתקופה שלאחר הלידה שבה חוותה את המוות הקליני. הספר זכה במספר פרסים, ביניהם The Reader's Favorite Gold Medal והיה לרב-מכר לאומי.

חוויית המוות הקליני
-------------------

ארנולד חוותה גילויים במהלך ההריון לגבי כך שהיא עתידה למות במהלך הלידה ואף כתבה על כך טרם הלידה לרופאים, למשפחה, חברים, ברשתות חברתיות ועוד, התעקשה על בדיקות רפואיות מקיפות שוב ושוב אולם אלו לא העלו כל ממצאים ובסביבתה הקרובה, כולל בעלה ייחסו את התחושות שלה להיסטריה. עם זאת, הרופאה האנסתזיולוגית שלה במהלך הלידה שילבה אמצעים עודפים בשל חשש שלסטפני הייתה אינטואיציה נכונה לגבי מהלך האירועים בלידה, כמו מנות דת עודפות, אשר בסופו של דבר למעשה הצילו את חייה.

מאז החוויה שלה היא מעודדת אנשים לחשוף אינטואיציות שלהם ולא לחשוש לביקורת וליחס המזלזל של החברה ולראייה מביאה את המקרה שלה, שאילו לא הייתה מתעדת הכל לפני הלידה לא היו מאמינים לה לאחר מכן.

לטענתה מאז המוות הקליני היא מרגישה אירועים טרם התרחשותם באופן קבוע.

הערות שוליים
------------

1. ↑  "Emmy Awards" (PDF). אורכב מ-המקור (PDF) ב-2018-06-12.
2. 1 2  McCafferty, Janice. "Mother who survived death says trust your premonitions". *San Diego Jewish World*. נבדק ב-2018-03-19.
3. ↑  "Stephanie Arnold, Director". *Amniotic Fluid Embolism Foundation* (באנגלית אמריקאית). נבדק ב-2018-03-19.
4. ↑  Stephanie. Arnold,. *37 seconds : dying revealed heaven's help--a mother's journey* (First ed.). San Francisco. ISBN 9780062402332. OCLC 921440522.`{{cite book}}`: תחזוקה - ציטוט: extra punctuation (link)
5. ↑  "Emmy Award Nominations" (PDF). אורכב מ-המקור (PDF) ב-2018-06-12.
6. ↑  "Grammy Musicares" (PDF).
7. ↑  "100 Women of Inspiration" (PDF). *Today's Chicago Women*.
8. ↑  "37 seconds". *LifeSource*. אורכב מ-המקור ב-2018-03-01.

|  |  |
| --- | --- |
| בקרת זהויות עריכת הנתון בוויקינתונים | 
* NKC: hka2018984700
* VIAF: 311288157
* WorldCat (עם VIAF): 311288157

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סטפני ארנולד"**.
הקונספט **מלכות שמיים** מתייחס לממשלה או תחום בו אלוהים הוא ריבון או השליט. הקונספט מופיע בכל הדתות האברהמיות - היהדות, האסלאם ובעיקר הנצרות - כאשר במקרים מסוימים נעשה לחלופין שימוש במונח **מלכות אלוהים**. המקור של המונח הוא בתנ"ך העברי, על אף שבתנ"ך לא נאמר במפורש "מלכות אלוהים".

"מלכות אלוהים" וצורתה המקבילה "מלכות שמיים" הם מהמרכיבים המרכזיים בתורתו של ישו בברית החדשה, נושא הוא נטה להטיף באמצעות משלים. בברית החדשה נעשה שימוש במונח מעל ל-100 פעמים. בנצרות המונח מתייחס לשלטון או לריבונותו של אלוהים על כל הדברים, בניגוד לשלטון של המעצמות, ובפרט לשלטון של האימפריה הרומית, שכבשה את אזור ארץ ישראל בה ישו גר.

הקוראן אינו כולל את המונח "מלכות אלוהים", אלא במקום זאת את הפסוק שעוסק בכיסא האל המקיף את השמים והארץ. הקוראן מתייחס גם לאברהם שראה את "מלכות השמיים". גם כתבי הדת הבהאית משתמשים במונח "מלכות אלוהים".

בתנ"ך
-----

השימוש המקורי בקונספט נעשה בתנ"ך, בו ישנן התייחסויות רבות ל"מלכותו" ול"מלכותך", בניגוד לכתבי הדתות האברהמיות האחרות בהן נאמר באופן ישיר "מלכות אלוהים".

לפי ספר בראשית, בני האדם הראשונים מרדו בכוונה בריבונותו של אלוהים, ולכן גורשו מגן עדן.

בתנ"ך מוצג אלוהים כמלך ישראל האמיתי, כאשר מלכי ישראל נבחרים למשול בעם בשם אלוהים.

ראו גם
------

* אפוקליפסה
* קדיש
* הדרשה על ההר
* כיסא הכבוד

קישורים חיצוניים
----------------

ויקישיתוף מדיה וקבצים בנושא **מלכות שמיים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529796105171
* BnF: cb12082138j (data)
* LCCN: sh88000826

 |
ד"ר **אוטו בורוש** (בהונגרית: **Boros Ottó**; בקשצ'בה, 5 באוגוסט 1929 – סולנוק, 18 בדצמבר 1988) היה אלוף אולימפי פעמיים שחקן כדורמים בנבחרת הונגריה, מאמן, עורך דין.

ביוגרפיה
--------

אוטו בורוש נולד במשפחה של עובדי רכבת, כך הוא והוריו הגיעו בסופו של דבר לסולנוק. בתחילת שנות ה-40 הכיר את ספורט כדור המים בסולנוק. הוא שיחק כדורמים במועדונים בבודפשט ובסולנוק, בתחילה כשחקן שדה ולאחר מכן כשוער. ב-1947 שיחק ב-Budapesti Előre, ומ-1948 ב-Szolnoki Munkás TE. בשנת 1951, זכה באליפות הלאומית הראשונה שלו כשוער של בודפשט דוז'ה. בין 1952 לבין 1964 היה שוערה של דוז'ה סולנוק. בין 1953 לבין 1964 היה חבר בנבחרת הונגריה **מאה ואחת פעמים**. הוא סיים את הקריירה הפעילה שלו ב-1964. שיחק ב-**207 משחקי ליגה**.

בשנים 1965–1988 היה מאמן קבוצת הנוער של מחלקת כדור המים של סולנוק, ולאחר מכן הפך לראש המחלקה. הוא היה חבר בוועד האולימפי ההונגרי עד מותו.

ב-1950 הצטרף לצוות ביטחון הפנים ההונגרי. סיים את האקדמיה הפלילית של המשטרה. בשנת 1974 קיבל את הדוקטורט בפקולטה למשפטים של אוניברסיטת סגד. הוא פרש ב-1984 כראש המחלקה להגנת הרכוש החברתי של מפקדת משטרת מחוז סולנוק בדרגת סגן אלוף.

קברו נמצא בבית הקברות סולנוק. את הסמל האולימפי, חמש הטבעות, ניתן לראות על קברו.

הישגיו הספורטיביים
------------------

* אלוף אולימפי פעמיים (1956, 1964)
* מקום 3 אולימפי (1960)
* אלוף אירופה שלוש פעמים (1954, 1958, 1962)
* אלוף עולם למכללות (1951)
* שבע פעמים אלוף הונגריה (1951, 1954, 1957, 1958, 1959, 1961, 1964)

פרסים והוקרה
------------

* ספורטאי מצטיין של הרפובליקה העממית ההונגרית (1955)
* מדליית הצטיינות בספורט של הרפובליקה העממית ההונגרית דרג זהב (1965)

לקריאה נוספת
------------

* "Boros Ottó". mek.hu. נבדק ב-2010-09-05.
* "Halhatatlanok csarnoka". vizilabda-szolnok.hu. אורכב מ-המקור ב-2009-05-20. נבדק ב-2010-09-05.

ראו גם
------

* מצבתו נמצאת בבית הקברות סולנוק

קישורים חיצוניים
----------------

ויקישיתוף מדיה וקבצים בנושא **אוטו בורוש** בוויקישיתוף

* אוטו בורוש, באתר הוועד האולימפי הבין-לאומי
* אוטו בורוש, באתר olympedia.org
**דז'יסנה** או **דיסנה** (בבלארוסית: **Дзісна**, דזיסנה; בפולנית: **Dzisna**) היא עיירה במחוז ויטבסק שבבלארוס, על גדת נהר דווינה, בה התקיימה עד השואה קהילה יהודית גדולה.

תולדות היישוב
-------------

האזכור הראשון לדז'יסנה, שהחלה כטירה מבוצרת על נהר דווינה, הוא משנת 1374. בשנת 1569 הוענקו ליישוב זכויות עיר, ובמהלך מלחמת ליבוניה הפכה הטירה שביישוב למרכז איסוף לחייליו של סטפאן באטורי.

בחלוקת פולין בשנת 1793 נכללה העיירה בתחום האימפריה הרוסית, ובשנת 1921 נכללה בנפת וילנה של הרפובליקה הפולנית השנייה.

יהודי דז'יסנה
-------------

אנדרטה לזכר חללי הגטו.
טרם פרוץ מלחמת העולם השנייה התגוררו בעיירה כ-8,000 יהודים, רוב תושביה. בעיירה פעלו מפלגות ותנועות נוער ציוניות, וכן מוסדות תרבות ודת יהודיים. בספטמבר 1939 נכנס לעיירה הצבא האדום.

ב-5 ביולי 1941 נכבשה העיירה בידי הגרמנים, ואלו החלו מיד בהטלת גזירות שונות על יהודיה, ובהן הגבלות תנועה, חובת ענידת טלאי צהוב וחיוב בעבודות כפייה, תוך מעשי התעללות ורצח. בד בבד, הוקם בעיירה יודנרט, בראשות נחום רוכלין ואפרים גורדון.

ב-3 באוגוסט 1941 רוכזו יהודי העיירה בגטו קטן שהוקם בה, אליו הובאו גם יהודים מיישובי הסביבה. בגטו שררו צפיפות, רעב ומגיפות, ויהודיו נאלצו לשלם לגרמנים תשלומי כופר. באפריל 1942 נרצחו כ-30 יהודים מהגטו.

באמצע יוני 1942 פתחו הגרמנים, בסיוע שוטרים מקומיים, באקציה בגטו, בה ירו באופן אקראי לעבר יושביו. כ-2,200 יושבי הגטו התנגדו לגרמנים, וניסו להימלט מהגטו, אך רובם נתפסו, ונרצחו בבורות ירי. מעטים מיהודי העיירה שהצליחו להימלט ממנה, הצטרפו ליחידות פרטיזנים.

בסך הכול נרצחו בעיירה 3,800 יהודים. אנדרטה לזכרם הוקמה בידי שארית הפליטה שחזרה לעיירה לאחר המלחמה.
על גבי המצבה רשום: נרצחו 3,800 בני אדם ללא תזכורת להשתייכותם הלאומית. (יהודים).

ניצולי העיירה היו ברובם אלו שהספיקו לברוח מזרחה בימים שלפני הכיבוש הגרמני.

קישורים חיצוניים
----------------

ויקישיתוף מדיה וקבצים בנושא **דז'יסנה** בוויקישיתוף
* ספר יזכור לקהילת דז'יסנה, בספריית העיר ניו יורק
* דז'יסנה (Dzisna), ב"אנציקלופדיה של הגטאות", באתר "יד ושם"
* "דז'יסנה", באתר השטעטל הווירטואלי
* "דז'יסנה", באתר JewishGen (באנגלית)
* אלז'בייטה רויובסקה, סמואל פישמן ומרטין דין (אנ'), דז'יסנה, **אנציקלופדיה של המחנות והגטאות** (כרך II, חלק B, עמ' 1189–1190), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* דזיסנה (בלארוס), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007475197105171
* LCCN: no2010111921
* VIAF: 123577978
* WorldCat (עם VIAF): 123577978

 |
תרשים של קוסמוס 954
תרשים הכור הגרעיני המובנה בלוויין
**קוסמוס 954** (ברוסית: **Космос 954**) היה לוויין ריגול ששוגר על ידי ברית המועצות ב-1977. תקלה מנעה הפרדה לצורכי בטיחות של הכור הגרעיני שהיה מובנה בתוכו; כאשר הלווין חדר לאטמוספירה בשנה שלאחר שיגורו, הוא פזר שברים רדיואקטיביים מעל צפון קנדה והביא לצורך בפעולת ניקוי נרחבת.

שיגור והפעלה
------------

הלווין היה חלק מתוכנית הריגול של ברית המועצות, סדרה של לווייני ריגול ששוגרו והשקיפו על התנועה באוקיינוס בעזרת מכ"ם, וכך יכלו לעקוב אחר כלי שיט מעל פני המים וצוללות גרעיניות. הלווין קיבל את המספר 954 בסדרת לווייני קוסמוס ושוגר ב-18 בספטמבר 1977 מקוסמודרום בייקונור, על גבי משגר מסוג Tsyklon-2. עם נטיית מסלול של 65°, פריאפסיד של 259 קילומטרים ואפואפסיד של 277 קילומטרים, הוא הקיף את כדור הארץ כל 89.5 דקות. הוא הונע באמצעות כור גרעיני שהכיל כ-50 קילוגרמים של אורניום-235, הלווין תוכנן לתצפית ארוכת טווח במסלול כבידתי, אך בדצמבר 1977 הלווין סטה מהמסלול המתוכנן והמסלול שלו הפך לבלתי יציב יותר ויותר. באמצע דצמבר הבחין פיקוד הגנת האוויר והחלל של צפון אמריקה, אשר הקצה ללווין את המספר הקטלוגי 10361, כי הלווין מבצע תמרונים בלתי יציבים, משנה את גובהו בעד 50 מיל, ונדמה כאילו המפעילים הסובייטים נאבקים להשתלט על הלווין שלהם. בפגישות סודיות הזהירו בכירים סובייטים את האמריקאים כי הם איבדו שליטה על הכלי, וכי המערכת שהייתה אמורה לפלוט את הכור הגרעיני בבטחה ל"מסלול הזבל" כשלה.

ב-24 בינואר 1978 קוסמוס 954 חדר לאטמוספירה של כדור הארץ במסלול מעל קנדה. בתחילה טענה ברית המועצות כי הלווין הושמד כליל במהלך הכניסה לאטמוספירה, אך חיפושים שהתקיימו מאוחר יותר איתרו שברים מהלווין על אדמת קנדה לאורך 600 קילומטרים מימת העבדים הגדולה ועד אגם בייקר. האזור המדובר כלל חלקים מהטריטוריות הצפון-מערביות, נונאווט, אלברטה וססקצ'ואן.

החיפושים
--------

שימוש במודד קרינה על מנת לאתר את השברים
מאמצי החיפוש לאיתור החומרים הרדיואקטיביים מהלווין נקראו **מבצע אור הבוקר** (Operation Morning Light). צוותים משותפים לקנדה וארצות הברית כיסו שטח כולל של 124,000 קילומטרים רבועים, הצוותים סרקו את השטח ברגל ובאוויר. לבסוף נמצאו 12 שברים גדולים מהלווין. למעט שניים, כל השאר היו רדיואקטיביים. לשברים היו רמות רדיואקטיביות של עד 1.1 סיוורט לשעה. שבר אחד הכיל כמות קרינה ש"מספיקה להרוג בן אדם... שנשאר במגע עם החלק למשך מספר שעות".

השלכות
------

תחת התקנות של האמנה לאחריות בינלאומית לנזק הנגרם על ידי עצמים בחלל משנת 1972, מדינה אשר משגרת עצם לחלל אחראית לנזקים שיגרמו על ידי אותו עצם. ממשלת קנדה חייבה את ברית המועצות בתשלום על סך 6,041,174 דולר קנדי בגין מאמצי החיפוש ופיצויים על הוצאות לא צפויות עתידיות, ברית המועצות שלמה לבסוף סכום של 3,000,000 דולר קנדי.

קוסמוס 954 לא היה הלווין הסובייטי הראשון שמונע אמצעות אנרגיה גרעינית שכשל. שיגור לוויין דומה כשל ב-1973, כאשר הכור הגרעיני שלו נפל לאוקיינוס הפסיפי צפונית ליפן. קוסמוס 1402 כשל גם, והכור הגרעיני שלו נפל לאוקיינוס האטלנטי ב-1983. לאחר מכן צוידו הלוויינים מסדרת קוסמוס במנגון גיבוי לפליטת הכור, כאשר המנגנון הראשי כשל בקוסמוס 1900 בשנת 1988, מערכת הגיבוי הצליחה להעלות את הכור ל"מסלול זבל" בטוח.

### בתרבות הפופולרית

קוסמוס 954 הוא חלק היסטורי ידוע מאוד בילונייף, עיר הבירה של הטריטוריות הצפון-מערביות. הצייר ניק מקניטוש מילונייף, יצר יצירות המנציחות את הלווין.

קישורים חיצוניים
----------------

ויקישיתוף מדיה וקבצים בנושא **קוסמוס 954** בוויקישיתוף
* מבצע אור הבוקר
* חייו ומותו של קוסמוס 954